Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3256

d) kérjen engedélyt a műszerrepülési szabályok szerint történő üzemelésre. 3.6.3 Helyzetjelentések 3.6.3.1 Hacsak az illetékes ATS hatóság, vagy az általa meghatározott feltételek alapján az illetékes légiforgalmi szolgálati egység e kötelezettség alól felmentést nem ad, az ellenőrzött repülésről a lehető legrövidebb időn belül jelentést kell adni az illetékes légiforgalmi szolgálati egység felé minden egyes kijelölt kötelező jelentőpont átrepülésének időpontjáról és repülési szintjéről, egyéb előírt tájékoztatással egyetemben. Az illetékes légiforgalmi szolgálati egység felkérésére hasonló helyzetjelentéseket kell adni kiegészítő pontokhoz kapcsolódóan is. Kijelölt jelentőpontok hiányában az ellenőrzött repülés helyzetjelentéseit az illetékes ATS hatóság által előírt vagy az illetékes légiforgalmi szolgálati egység által meghatározott időközökben köteles megtenni. 3.6.3.1.1 Az adathálózati összeköttetésen keresztül az illetékes légiforgalmi szolgálati egység felé helyzetéről tájékoztatást adó légi-járműnek szóbeli helyzetjelentést csak kérésre kell adnia. Megjegyzés: Azok a feltételek és körülmények, amelyek között a nyomás-magasság ADS-B vagy SSR C módban történő adása megfelel a helyzetjelentés magassági tájékoztatásra vonatkozó követelményének, a PANS-ATM (Doc 4444) kiadványban találhatók. 3.6.4 Az irányítás megszűnése Az ellenőrzött repülés – az ellenőrzött repülőtéren történő leszállás kivételével – a lehető legrövidebb időn belül köteles értesíteni az illetékes légiforgalmi irányító egységet, mihelyst megszűnik számára a légiforgalmi irányító szolgáltatás. 3.6.5 Összeköttetések 3.6.5.1 Az ellenőrzött repülést végrehajtó légi-jármű tartson fenn folyamatos figyelést a megfelelő rádió frekvencián, és szükség szerint létesítsen két-oldalú szóbeli rádióösszeköttetést az illetékes légiforgalmi irányító egységgel kivéve, ha az illetékes ATS hatóság az ellenőrzött repülőtér repülőtéri forgalmában résztvevő légi-járművek számára mást ír elő.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes